ตอนนี้ปวดท้องน้อยปวดเหมือนปวดประจำเดือน แต่ไม่มีประจำเดือนมา ปวดแบบนี้มาเป็นอาทิตย์ มีอาการปวดเอว ปวดหลัง
สวัสดีครับปวดท้องน้อยสามารถเกิดได้จากหลายสาเหตุ ได้แก่-ระบบสืบพันธุ์ เป็นอวัยวะในอุ้งเชิงกราน เช่น รังไข่ มดลูก ปีกมดลูกอักเสบ-ระบบทางเดินอาหาร เช่น โรคกระเพาะ ลำไส้แปรปรวน โรคลำไส้อักเสบ-ระบบทางเดินปัสสาวะ เช่น การติดเชื้อในทางเดินปัสสาวะ นิ่วไต/ท่อไต/กระเพาะปัสสาวะ-ภาวะจิตใจ-ผลข้างเคียงของยาคุมกำเนิดแต่จากลักษณะอาการคร่าวๆ หากมีปวดท้องน้อย ปวดบั้นเอว มีไข้ ปัสสาวะแสบขัด มีปัสสาวะขุ่นมากขึ้น ก็จะนึกถึงการติดเชื้อทางเดินปัสสาวะที่มักพบมากในเพศหญิง แต่ก็ต้องมีการส่งตรวจเพื่อสืบค้นเพิ่มเติมอยู่ดีอีกทั้งอาการของปวดท้องน้อยที่ จขกท เป็นอยู่สามารถเกิดได้หลายสาเหตุมาก ต้องอาศัยการซักประวัติและตรวจร่างกายเพิ่มเติมถึงจะสามารถวินิจฉัยโรคและวางแผนการรักษาที่ถูกต้องได้ จึงแนะนำให้ จขกท ไปพบแพทย์เพื่อตรวจหาสาเหตุและให้การรักษาต่อไปครับ